ddrg/super_eurlex huggingface dataset:
Ordú na Cúirte Breithiúnais (an Deichiú Dlísheomra) an 9 Meitheamh 2022 – Unie van Professionele Transporteurs en Logistieke Ondernemers (UPTR) v Parlaimint na hEorpa, Comhairle an Aontais Eorpaigh

(Cás C-603/21 P) (1)

(Achomharc - Airteagal 181 de Rialacha Nós Imeachta na Cúirte Breithiúnais - Iompar - Rialachán (AE) 2020/1055 - Rochtain ar an margadh idirnáisiúnta tarlaithe de bhóthar - Cabatáiste - Caingean le haghaidh neamhniú - Inghlacthacht - An ceathrú fomhír d'Airteagal 263 CFAE - Coinníoll ar dá réir nach mór don achomharcóir baint leithleach a bheith aige nó aici - Comhlachas gairmiúil - Cosaint bhreithiúnach éifeachtach - Achomharc atá neamh-inghlactha go follasach ar thaobh amháin agus gan bhunús go follasach ar an taobh eile)

(2022/C 368/13)

Teanga an cháis: an Ollainnis

Páirtithe

Achomharcóir: Unie van Professionele Transporteurs en Logistieke Ondernemers (UPTR) (ionadaí: F. Vanden Bogaerde, advocaat)

Páirtithe eile sna himeachtaí: Parlaimint na hEorpa (ionadaithe: I. Anagnostopoulou agus R. van de Westelaken, i gcáil Gníomhairí), Comhairle an Aontais Eorpaigh (ionadaithe: S. Emmerechts, A. Norberg agus L. Vétillard, i gcáil Gníomhairí)

An chuid oibríochtúil

1. Diúltaítear don achomharc as a bheith neamh-inghlactha go follasach ar thaobh amháin agus gan bhunús ar an taobh eile.

2. Ordaítear do Unie van Professionele Transporteurs en Logistieke Ondernemers (UPTR) na costais a íoc.

(1) IO C 513 an 20.12.2021.
Ordú na Cúirte (an Naoú Dlísheomra) an 2 Bealtaine 2022 (iarrataí ar réamhrialú ón Obvodní soud pro Prahu 1 – Poblacht na Seice) – Správa železnic, státní organizace v České dráhy a.s., PKP Cargo International a.s., PDV Railway a.s., KŽC Doprava, s.r.o. (C-221/21), agus České dráhy a.s. v Univerzita Pardubice agus páirtithe eile (C-222/21)

(Cásanna Uamtha C-221/21 agus C-222/21) (1)

(Tarchur chun réamhrialú - Airteagal 53(2) de Rialacha Nós Imeachta na Cúirte Breithiúnais - Iompar ar iarnród - Treoir 2012/34/AE - Cinntí os comhair an chomhlachta rialála - Airteagal 56(10) - Athbhreithniú breithiúnach - Dlí náisiúnta lena bhforáiltear do dhlínse na gcúirteanna sibhialta - Conas caingean a thionscnamh - Comhréireacht le Treoir 2012/34 - Do-ghlacthacht fhollasach na hiarrata ar réamhrialú)

(2022/C 368/06)

Teanga an cháis: an tSeicis

An chúirt a rinne an tarchur

Obvodní soud pro Prahu 1

Páirtithe sna príomhimeachtaí

Iarratasóirí: Správa železnic, státní organizasse (C-221/21), České dráhy a.s. (C-222/21)

Cosantóirí: České dráhy a.s., PKP Cargo International a.s., PDV Railway a.s., KŽC Doprava s.r.o. (C-221/21), Univerzita Pardubice agus páirtithe eile (C-222/21)

An chuid oibríochtúil

Tá na hiarrataí ar réamhrialú ón Obvodní soud pro Prahu 1 (Cúirt Dúiche Phrág 1, Poblacht na Seice), trí chinntí an 22 Meán Fómhair 2020 agus an 1 Deireadh Fómhair 2020, do-ghlactha go follasach.

(1) IO C 242, 21.06.2021.
Ordú na Cúirte Breithiúnais (an Séú Dlísheomra) an 18 Bealtaine 2022 (iarraidh ar réamhrialú ón Tribunale ordinario di Vercelli – an Iodáil) – UC v Ministero dell'Istruzione

(Cás C-450/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Beartas sóisialta - Treoir 1999/70/CE - Comhaontú Réime maidir le hobair théarma shocraithe arna thabhairt i gcrích ag ETUC, UNICE agus CEEP - Clásal 4(1) - Prionsabal an neamh-idirdhealaithe - Coincheap “téarmaí fostaíochta” - Liúntas tugtha chun tacú le hoiliúint leanúnach múinteoirí agus chun a scileanna gairmiúla a fheabhsú)

(2022/C 368/09)

Teanga an cháis: an Iodáilis

An chúirt a rinne an tarchur

Tribunale ordinario di Vercelli

Páirtithe sna príomhimeachtaí

Iarratasóir: UC

Cosantóir: Ministero dell'Istruzione

An chuid oibríochtúil

Ní mór Clásal 4(1) den Chomhaontú Réime maidir le hobair théarma shocraithe arna thabhairt i gcrích an 18 Márta 1999, atá le feiceáil san Iarscríbhinn a ghabhann le Treoir 1999/70/CE ón gComhairle an 28 Meitheamh 1999 a bhaineann le comhaontú réime ETUC, UNICE agus CEEP maidir le hobair théarma shocraithe, a léiriú mar chosc ar reachtaíocht náisiúnta lena gcuirtear srian le leas a bhaint as buntáiste airgeadais EUR 500 in aghaidh na bliana, a bheadh iníoctha leis an bhfoireann teagaisc bhuan na hAireachta Oideachais, ach ní le foireann teagaisc ar théarma shocraithe na hAireachta sin, arna dheonú chun tacú le hoiliúint inseirbhíse múinteoirí agus a scileanna gairmiúla a fheabhsú, trí chárta leictreonach is féidir a úsáid chun leabhair agus lámhleabhair a cheannach, lena n-áirítear iad siúd i bhformáid dhigiteach, foilseacháin, irisleabhair úsáideacha le haghaidh uasghrádú gairmiúla, crua-earraí agus bogearraí le haghaidh clárú ar chúrsaí athnuachana agus cáilíochta i scileanna gairmiúla, ar chúrsaí baitsiléara, máistreachta, sainchúrsaí nó cúrsaí aonuaire a bhaineann leis an bpróifíl ghairmiúil, nó cúrsaí iarchéime nó céimeanna máistreachta a bhaineann leis an bpróifíl ghairmiúil, chun freastal ar thaibhithe amharclainne agus scannáin, chun cead isteach a fháil ar mhúsaeim, taispeántais, imeachtaí cultúrtha agus léirithe beo, ar ghníomhaíochtaí oiliúna eile, agus chun seirbhísí nascachta a cheannach leis an oibleagáid gníomhaíochtaí gairmiúla a dhéanamh go cianda a chomhlíonadh.

(1) IO C 422, 18.10.2021
—

i gcomhthéacs barántas gabhála Eorpach arna eisiúint chun críoch ionchúisimh choiriúil, ach amháin má chinneann an t-údarás céanna sin, in imthosca sonracha an cháis, go bhfuil forais shubstaintiúla agus chruthaithe lena chreidiúint, agus an fhaisnéis a sholáthair an duine lena mbaineann á cur san áireamh go háirithe maidir lena chúinsí pearsanta, cineál an chiona a bhfuil sé á ionchúiseamh ina leith, an comhthéacs fíorasach lena mbaineann an barántas gabhála Eorpach nó aon imthosca eile atá ábhartha maidir le measúnú a dhéanamh ar neamhspleáchas agus neamhchlaontacht na foirmíochta cúirte ar dócha go n-iarrfar uirthi na himeachtaí a bhaineann leis an duine sin a éisteacht, go bhfuil, i gcás é a thabhairt suas, an duine sin i bhfíorbhaol go sárófar an ceart bunúsach sin.
Ordú ó Uachtarán an Chúigiú Dlísheomra den Chúirt an 11 Eanáir 2022 (iarraidh ar réamhrialú ón Bundesgerichtshof – an Ghearmáin) – Leinfelder Uhren München GmbH & Co. KG v E. Leinfelder GmbH, TL, SW, WL

(Cás C-62/21) (1)

(2022/C 213/48)

Teanga an cháis: an Ghearmáinis

D’ordaigh Uachtarán an Chúigiú Dlísheomra an cás a bhaint den chlár.

(1) IO C 189 an 17.05.2021
C 222/25

Iris Oifigiúil an Aontais Eorpaigh

Ordú Uachtarán na Cúirte Breithiúnais an 15 Feabhra 2022 – European Union Copper Task Force v an Coimisiún Eorpach, Parlaimint na hEorpa, Comhairle an Aontais Eorpaigh

(Cás C-828/21 P) (1)

(2022/C 222/44)

Teanga an cháis: an Béarla

D’ordaigh Uachtarán na Cúirte Breithiúnais an cás a bhaint ón gclár.

(1) IO C 73, 14.02.2022
Ordú na Cúirte Breithiúnais (an Deichiú Dlísheomra) an 31 Eanáir 2022 (iarraidh ar réamhrialú ón Sąd Okręgowy w Łodzi – an Pholainn) – TM v EJ

(Cás C-28/21) (1)

(Tarchur chun réamhrialú - Airteagal 99 Rialacha Nós Imeachta na Cúirte Breithiúnais - Árachas i gcoinne dliteanas sibhialta i ndáil le húsáid mótarfheithiclí - Treoir 2009/103/CE - Airteagal 3 - Oibleagáid damáiste do mhaoin a chlúdach - Raon feidhme - Rialachán Ballstáit lena n-eisiatar caillteanas tuillimh ó chumhdach trí árachas éigeantach i gcoinne dliteanais shibhialta i leith úsáid mótarfheithiclí)

(2022/C 222/05)

Teanga an cháis: an Pholainnis

An chúirt a rinne an tarchur

Sąd Okręgowy w Łodzi

Páirtithe sna príomhimeachtaí

Iarratasóir: TM

Cosantóir: EJ

An chuid oibríochtúil

Ní mór an chéad fhomhír d’Airteagal 3 de Threoir 2009/103/CE ó Pharlaimint na hEorpa agus ón gComhairle an 16 Meán Fómhair 2009 a bhaineann le hárachas i gcoinne dliteanas sibhialta i leith úsáid mótarfheithiclí agus le forfheidhmiú na hoibleagáide chun árachú i gcoinne an dliteanais sin a léirmhíniú ar chaoi nach gcuirtear cosc léi ar fhoráil náisiúnta lena bhforáiltear nach gcumhdaíonn árachas éigeantach i gcoinne dliteanas sibhialta maidir le húsáid mótarfheithiclí damáiste arb éard é caillteanas tuillimh, ar choinníoll go mbeidh feidhm ag an teorannú ar chumhdach sin gan aon difríocht sa tslí a gcaitear leis an bpáirtí díobhálaithe nó le húinéir nó coimeádaí na feithicle damáistithe atá bunaithe ar a Bhallstáit cónaithe.

(1) IO C 182, 10.05.2021
C 222/24

Iris Oifigiúil an Aontais Eorpaigh

Ordú Uachtarán na Cúirte Breithiúnais an 4 Feabhra 2022 – Poblacht na Seice v Poblacht na Polainne, idiragraí ag tacú leis an iarratasóir: an Coimisiún Eorpach

(Cás C-121/21) (1)

(2022/C 222/37)

Teanga an cháis: an Pholainnis

D’ordaigh Uachtarán an Mhór-Dhlísheomra an cás a bhaint ón gclár.

(1) IO C 138, 14.04.2021
Ordú na Cúirte Breithiúnais (an tOchtú Dlísheomra) an 1 Márta 2022 (iarraidh ar réamhrialú ón gCúirt Achomhairc – Éire) – Imeachtaí coiriúla i gcoinne K.M.

(Cás C-493/21) (1)

(Tarchur chun réamhrialú - Airteagal 99 de rialacha nós imeachta na Cúirte Breithiúnais - an Comhbheartas iascaigh - Rialachán (CE) Uimh. 1224/2009 - Córas rialaithe chun comhlíonadh rialacha an chomhbheartais iascaigh a áirithiú - Airteagal 89 - Bearta lena n-áiritheofar comhlíonadh na rialacha - Airteagal 90 - Pionóis choiriúla - Prionsabal na comhréireachta - Léiriú ar bhreithiúnas an 11 Feabhra 2021, K.M. (Pionóis arna bhforchur ar chaptaen loinge) (C-77/20, EU:C:2021:112))

(2022/C 222/07)

Teanga an cháis: an Béarla

An chúirt a rinne an tarchur

An Chúirt Achomhairc

Páirtithe sna príomhimeachtaí coiriúla

Iarratasóir: K.M.

Páirtí eile sna himeachtaí: An Stiúrthóir Ionchúiseamh Poiblí

An chuid oibríochtúil

Ní mór Airteagail 89 agus 90 de Rialachán (CE) Uimh. 1224/2009 ón gComhairle an 20 Samhain 2009, lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú, lena leasaítear Rialacháin (CE) Uimh. 847/96, (CE) Uimh. 2371/2002, (CE) Uimh. 811/2004, (CE) Uimh. 768/2005, (CE) Uimh. 2115/2005, (CE) Uimh. 2166/2005, (CE) Uimh. 388/2006, (CE) Uimh. 509/2007, (CE) Uimh. 676/2007, (CE) Uimh. 1098/2007, (CE) Uimh. 1300/2008, (CE) Uimh. 1342/2008 agus lena n-aisghairtear Rialacháin (CEE) Uimh. 2847/93, (CE) Uimh. 1627/94 agus (CE) Uimh. 1966/2006, arna léamh i bhfianaise phrionsabal na comhréireachta atá cumhdaithe in Airteagal 49(3) de Chairt um Chearta Bunúsacha an Aontais Eorpaigh, a léirmhíniú sa chaoi gur faoi na cúirteanna náisiúnta atá sé measúnú a dhéanamh, nuair atá siad ag cur i bhfeidhm na gcritéar measúnaithe dá bhforálann an Chúirt i mbreithiúnas an 11 Feabhra 2021, K. M. (Pionóis arna bhforchur ar chaptaen loinge) (C-77/20, EU:C:2021:112), cibé an bhfuil, i ndáil leis an gcion a rinneadh, lena n-áirítear a thromchúis, urghabháil éigeantach na ngabhálacha agus na dtrealamh iascaireachta go léir a fhaightear ar bord an tsoithigh lena mbaineann comhréireach le gnóthú an chuspóra dhlisteanaigh atá á shaothrú ag an toirmeasc ar threalamh grádúcháin dá bhforáiltear in Airteagal 32(1) de Rialachán (CE) Uimh. 850/98 ón gComhairle an 30 Márta 1998 maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint, arna leasú le Rialachán (AE) Uimh. 227/2013 ó Pharlaimint na hEorpa agus ón gComhairle an 13 Márta 2013, agus scrúdú a dhéanamh, más infheidhme, ar an ngá méid an chinnidh urghabhála maidir le gabhálacha agus trealamh iascaireachta a choigeartú, a mhodhnú nó a mhaolú.

(1) IO C 401 an 4.10.2021
Ordú na Cúirte Breithiúnas (an Deichiú Dlísheomra) an 9 Feabhra 2022 (iarraidh ar réamhrialú ón Varhoven kasatsionen sad – an Bhulgáir) – “Konservinvest”OOD v “Bulkons Parvomay” OOD

(Cás C-35/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Scéimeanna cáilíochta do tháirgí talmhaíochta agus do bhia-earraí - Rialachán (AE) Uimh. 1151/2012 - Ainmniúchán tionscnaimh agus tásca geografacha - Airteagal 9 - Cosaint náisiúnta idirthréimhseach - Tásc geografach lena n-ainmnítear táirge talmhaíochta, atá cláraithe faoi reachtaíocht Ballstáit agus a bhfuil cosaint aige ar an leibhéal náisiúnta)

(2022/C 222/06)

Teanga an cháis: an Bhulgáiris

An chúirt a rinne an tarchur

Varhoven kasatsionen sad (an Bhulgáir)

Páirtithe sna príomhimeachtaí

Iarratasóir:“Konservinvest”OOD

Cosantóir:“Bulkons Parvomay” OOD

An chuid obríochtúil

Ní mór Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí a léirmhíniú sa chaoi is go gcuirtear cosc leis ar reachtaíocht Ballstáit lena bhforáiltear do chóras náisiúnta clárúcháin agus cosanta maidir le hainmniúcháin gheografacha cáilithe a bhaineann le táirgí talmhaíochta agus bia-earraí a thagann faoi raon feidhme an rialacháin sin, nach bhfuil sé beartaithe feidhm a bheith aige ach amháin maidir le díospóidí a bhaineann le sáruithe ar na cearta a eascraíonn as na hainmniúcháin sin idir trádálaithe sa Bhallstát sin a tháirgeann, ar chríoch an Bhallstáit sin, na táirgí ar cláraíodh na hainmniúcháin sin ina leith faoi na rialacha sin.

(1) IO C 98, 22.03.2021
Ordú na Cúirte Breithiúnais (an Séú Dlísheomra) an 26 Aibreán 2022 (iarraidh ar réamhrialú ón Juzgado de lo Social no 3 de Barcelona – an Spáinn) – QL v Universitat de Barcelona

(Cás C-464/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Beartais shóisialta - Treoir 1999/70/CE - Comhaontú Réime maidir le hobair théarma shocraithe a thug ETUC, CEEP agus UNICE chun críche - Conarthaí fostaíochta ar théarma seasta i ndiaidh a chéile san earnáil phoiblí - Clásal 2 agus Clásal 3(1) - Raon feidhme - Coincheap “oibrí ar théarma seasta”)

(2022/C 237/27)

Teanga an cháis: an Spáinnis

An chúirt a rinne an tarchur

Juzgado de lo Social no 3 de Barcelona

Páirtithe sna príomhimeachtaí

Iarratasóir: QL

Cosantóir: Universitat de Barcelona

An chuid oibríochtúil

Ní mór Clásal 2 agus Clásal 3(1), den Chomhaontú Réime maidir le hobair théarma shocraithe, a tugadh i gcrích an 18 Márta 1999, a leagtar amach san Iarscríbhinn a ghabhann le Treoir 1999/70/CE ón gComhairle an 28 Meitheamh 1999 i dtaca leis an gcomhaontú réime maidir le hobair ar théarma socraithe arna thabhairt i gcrích ag ETUC, UNICE agus CEEP, a léirmhíniú amhail is go dtagann oibrí atá nasctha lena fhostóir san earnáil phoiblí trí chonradh fostaíochta ar théarma seasta agus go bhféadfaidh athaicmiú a dhéanamh ar an gcaidreamh fostaíochta sin, mar phionós, lena bheith mar “chaidreamh fostaíochta neamhbhuan tréimhse éiginnte” faoi raon feidhme na Comhaontuithe Réime sin.

(1) Dáta don chur síos: 29.07.2021
Ordú na Cúirte Breithiúnais (an Deichiú Dlísheomra) an 28 Aibreán 2022 (iarraidh ar réamhrialú ón Okresný súd Prešov – an tSlóvaic) – Rozhlas a televízia Slovenska v CI

(Cás C-638/21) (1)

(Tarchur chun réamhrialú - Airteagal 53(2) agus Airteagal 94 de Rialacha Nós Imeachta na Cúirte Breithiúnais - Téarmaí éagórachai gconarthaí tomhaltóra - Treoir 93/13/CEE - Raon feidhme - Caidreamh dlíthiúil idir craoltóir náisiúnta agus duine nádúrtha atá faoi réir na táille ceadúnais craolacháin - Do-ghlacthacht go follasach)

(2022/C 244/12)

Teanga an cháis: an tSlóvaicis

An chúirt a rinne an tarchur

Okresný súd Prešov

Páirtithe sna príomhimeachtaí

Iarratasóir: Rozhlas a televízia Slovenska

Cosantóir: CI

An chuid oibríochtúil

Tá an iarraidh ar réamhrialú ón Okresný súd Prešov (Cúirt Dúiche Prešov, an tSlóvaic), le cinneadh an 8 Meán Fómhair 2021, do-ghlactha go follasach.

(1) Dáta an taiscthe: 19.10.2021.
Ordú ón gCúirt Bhreithiúnais (an tOchtú Dlísheomra) an 17 Bealtaine 2022 (iarraidh ar réamhrialú ón Supremo Tribunal Administrativo – an Phortaingéil) – Estaleiros Navais de Peniche SA v Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA

(Cás C-787/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Nósanna imeachta athbhreithnithe ar dhámhachtain conarthaí soláthair phoiblí agus oibreacha poiblí - Treoir 89/665/CEE - Airteagal 1(3) - Leas chun imeachtaí a thionscnamh - Rochtain ar na nósanna imeachta athbhreithnithe - Tairgeoir curtha as an áireamh le cinneadh cinntitheach ón údarás conarthach, toisc nár chuir sé i gcoinne na forais go léir lenar diúltaíodh dá thairiscint - Easnamh leasa chun imeachtaí a thionscnamh)

(2022/C 257/19)

Teanga an cháis: an Phortaingéilis

An chúirt a rinne an tarchur

Supremo Tribunal Administrativo

Páirtithe sna príomhimeachtaí

Iarratasóir: Estaleiros Navais de Peniche SA

Cosantóirí: Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA

An chuid oibríochtúil

Ní mór Airteagal 1(3) de Threoir 89/665/CEE ón gComhairle an 21 Nollaig 1989 maidir le comhordú na ndlíthe, na rialachán agus na bhforálacha riaracháin a bhaineann le cur i bhfeidhm nósanna imeachta athbhreithnithe ar dhámhachtain conarthaí soláthair phoiblí agus oibreacha poiblí, arna leasú le Treoir 2007/66/CE ó Pharlaimint na hEorpa agus ón gComhairle an 11 Nollaig 2007 a léirmhíniú sa chaoi go gcuirtear bac léi, ar thairgeoir, a cuireadh as an áireamh i nós imeachta soláthair phoiblí le cinneadh cinntitheach ón údarás conarthach, agóid a dhéanamh in aghaidh an chinnidh lena bhronntar an conradh sin. Chuige sin, is cuma má mhaíonn an tairgeoir nár éirigh leis go bhféadfaí an conradh a bhronnadh air ar deireadh, i gcás, i ndiaidh an chinnte sin a chur ar neamhní, go gcinneann an t-údarás conarthach nós imeachta nua bronnta a thionscnamh.

(1) Dáta taiscthe: 16.12.2021
Ordú na Cúirte Breithiúnais (an Naoú Dlísheomra) an 15 Márta 2022 (Iarraidh ar réamhrialú ón Landesverwaltungsgericht Steiermark – an Ostair) – WY v Steiermärkische Landesregierung

(Cás C-85/21) (1)

(Iarraidh ar réamhrialú - Airteagal 53(2) de Rialacha Nós Imeachta na Cúirte Breithiúnais - Saoránacht an Aontais - Airteagail 20 agus 21 CFAE - Raon feidhme - Cailliúint uathoibríoch náisiúntacht Ballstáit roimh aontachas an Stáit sin leis an Aontas - Easpa dlínse na Cúirte Breithiúnais)

(2022/C 266/09)

Teanga an cháis: an Ghearmáinis

An chúirt a rinne an tarchur

Landesverwaltungsgericht Steiermark

Páirtithe sna príomhimeachtaí

Iarratasóir: WY

Cosantóir: Steiermärkische Landesregierung

An chuid oibríochtúil

Is follas nach bhfuil dlínse ag Cúirt Bhreithiúnais an Aontais Eorpaigh chun an cheist arna tharchur ag Landesverwaltungsgericht Steiermark (Cúirt Réigiúnach Riaracháin, Steiermark, an Ostair) a fhreagairt, le cinneadh an 3 Feabhra 2021.

(1) IO C 148 an 26.04.2021
Ordú na Cúirte Breithiúnais (an tOchtú Dlísheomra) an 16 Bealtaine 2022 (Iarraidh ar réamhrialú ón Landgericht Köln – an Ghearmáin) – RV

(Cás C-724/21) (1)

(Iarraidh ar réamhrialú - Airteagal 99 de Rialacha Nós Imeachta na Cúirte Breithiúnais - Saoránacht an Aontais - Airteagal 21 CFAE - Gluaiseacht agus cónaí faoi shaoirse i gcríocha na mBallstát - Cion coiriúil a dhíríonn go sonrach ar fhuadach idirnáisiúnta mionaoiseach - Srianadh - Cosaint leanaí - Comhréireacht)

(2022/C 266/10)

Teanga an cháis: an Ghearmáinis

An chúirt a rinne an tarchur

Landgericht Köln

Páirtithe sna príomhimeachtaí

Cosantóir: RV

I láthair: Staatsanwaltschaft Köln

An chuid oibríochtúil

Ní mór Airteagal 21 CFAE a léiriú sa chaoi gur cosc é ar reachtaíocht Ballstát lenar féidir pionós coiriúil a ghearradh ar bhaint linbh ag tuismitheoir ón gcaomhnóir, a bhfuil an ceart dílsithe don chaomhnóir sin áit chónaithe an linbh a chinneadh, d’fhonn an leanbh a thabhairt thar lear, fiú amháin mura mbaintear úsáid as foréigean, as bagairt díobhála thromchúisí nó as calaois, ach, nuair atá an leanbh i gcríoch an chéad Bhallstát, nach ngabhann pionós leis an ngníomh céanna sin ach amháin i gcás go mbaintear úsáid as foréigean, as bagairt díobhála thromchúisí nó as calaois.

(1) Dáta an taiscthe: 30 Samhain 2021
Ordú na Cúirte Breithiúnais (an Deichiú Dlísheomra) an 1 Meitheamh 2022 (iarraidh ar réamhrialú ón Supremo Tribunal Administrativo – an Phortaingéil) – Petróleos de Portugal – Petrogal, SA v Secretário de Estado dos Assuntos Fiscais

(Cás C-706/21) (1)

(Tarchur chun réamhrialú - Airteagal 53(2) agus Airteagal 94 de Rialacha Nós Imeachta na Cúirte Breithiúnais - Ceanglas comhthéacs dlíthiúil na díospóide sna príomhimeachtaí agus na cúiseanna go bhfuil gá le freagra ar na ceisteanna arna dtarchur a leagan amach - Do-ghlacthacht fhollasach)

(2022/C 276/02)

Teanga an cháis: an Phortaingéilis

An chúirt a rinne an tarchur

Supremo Tribunal Administrativo

Páirtithe sna príomhimeachtaí

Iarratasóir: Petróleos de Portugal – Petrogal, SA

Cosantóir: Secretário de Estado dos Assuntos Fiscais

An chuid oibríochtúil

Is léir go bhfuil an iarraidh ar réamhrialú arna taisceadh ag an Supremo Tribunal Administrativo (Cúirt Uachtarach Riaracháin, an Phortaingéil), trí chinneadh an 27 Deireadh Fómhair, do-ghlactha go follasach.

(1) Dáta taiscthe: 24.11.2021
Ordú na Cúirte (an Deichiú Dlísheomra) an 31 Bealtaine 2022 (iarraidh ar réamhrialú ón Tribunale di Firenze – an Iodáil) – Imeachtaí coiriúla in aghaidh M.M.

(Cás C-783/21) (1)

(Tarchur chun réamhrialú - Airteagal 53(2) de Rialacha Nós Imeachta na Cúirte Breithiúnais - Airteagal 267 CFAE - Easpa díospóide os comhair na cúirte a rinne an tarchur - Neamh-inghlacthacht follasach na hiarrata ar réamhrialú)

(2022/C 294/14)

Teanga an cháis: an Iodáilis

An chúirt a rinne an tarchur

Tribunale di Firenze

Páirtithe sna príomhimeachtaí

M.M.

An chuid oibríochtúil

Tá an iarraidh ar réamhrialú ón Tribunale di Firenze (Cúirt Dúiche Fhlórans, an Iodáil), le cinneadh an 11 Samhain 2021, do-ghlactha go follasach.

(1) Dáta an taiscthe: 16/12/2021
C 84/8

Iris Oifigiúil an Aontais Eorpaigh

Ordú na Cúirte (an Seachtú Dlísheomra) an 10 Eanáir 2022 (iarraidh ar réamhrialú ó Tribunalul Arad – an Rómáin) Asociaţia Naţională de Terapii Complementare din România (ANATECOR)

(Cás C-400/21)

(2022/C 84/26)

Teanga an cháis: an Rómáinis

Níl san Iris Oifigiúil seo ach na fógraí maidir le cásanna ar cuireadh clabhsúr leo roimh an 1 Eanáir 2022 agus mar sin níl leagan Gaeilge ar fáil.
C 95/3

Iris Oifigiúil an Aontais Eorpaigh

Ordú na Cúirte (an tOchtú Dlísheomra) an 13 Nollaig 2021 (iarraidh ar réamhrialú ón Tribunal Arbitral Tributário (Centro de Arbitragem Administrativa – CAAD) – an Phortaingéil) – VX v Autoridade Tributária e Aduaneira

(Cás C-224/21)

(2022/C 95/06)

Teanga an cháis: an Phortaingéilis

Níl san Iris Oifigiúil seo ach na fógraí maidir le cásanna ar cuireadh clabhsúr leo roimh an 1 Eanáir 2022 agus mar sin níl leagan Gaeilge ar fáil.
C 95/3

Iris Oifigiúil an Aontais Eorpaigh

Ordú na Cúirte (an Séú Dlísheomra) an 26 Samhain 2021 (iarraidh ar réamhrialú ón mBúdaipeist Környéki Törvényszék – an Ungáir) – WD v Agrárminiszter

(Cás C-273/21)

(2022/C 95/07)

Teanga an cháis: an Ungáiris

Níl san Iris Oifigiúil seo ach na fógraí maidir le cásanna ar cuireadh clabhsúr leo roimh an 1 Eanáir 2022 agus mar sin níl leagan Gaeilge ar fáil.
C 119/6

Iris Oifigiúil an Aontais Eorpaigh

Ordú na Cúirte (ochtú Dlísheomra) an 13 Nollaig 2021 (iarraidh ar réamhrialú ón Juzgado de lo Contencioso-Administrativo no 1 de Toledo – an Spáinn) – KQ v Servicio de Salud de Castilla-La Mancha (SESCAM)

(Cás C-226/21)

(2022/C 119/19)

Teanga an cháis: an Spáinnis

Níl san Iris Oifigiúil seo ach na fógraí maidir le cásanna ar cuireadh clabhsúr leo roimh an 1 Eanáir 2022 agus mar sin níl leagan Gaeilge ar fáil.
Ordú Uachtarán na Cúirte an 5 Eanáir 2022 (iarraidh ar réamhrialú ón Landgericht Düsseldorf – an Ghearmáin) – SN e.a. v Eurowings GmbH

(Cás C-740/21) (1)

(2022/C 119/20)

Teanga an cháis: an Ghearmáinis

Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.

(1) Dáta an taiscthe: 01/12/2021
Ordú na Cúirte (an tOchtú Dlísheomra) an 7 Feabhra 2022 (iarraidh ar réamhrialú ón Tribunal Arbitral Tributário (Centro de Arbitragem Administrativa – CAAD) – an Phortaingéil) – Vapo Atlantic SA v Autoridade Tributária e Aduaneira

(Cás C-460/21)

(2022/C 138/05)

Teanga an cháis: an Phortaingéilis

Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.